stanford-oval/wikipedia huggingface dataset:
ליגת ההוקי הלילית
הערות שוליים

↑  "Положение о Всероссийском фестивале по хоккею среди любительских команд". Министерство спорта, туризма и молодёжной политики Российской Федерации. 2012-02-03. אורכב מ-המקור ב-2012-09-19. נבדק ב-2012-04-12.
↑  Сергей Сорокин (2011-11-22). "В России создается любительская хоккейная лига, которая объединит сотни клубов в регионах РФ". ИТАР-ТАСС. אורכב מ-המקור ב-2012-09-19. נבדק ב-2012-04-12.
↑  "Стенограмма встречи В.В.Путина с руководством Российской любительской хоккейной лиги и представителями команд:". официальный сайт Председателя Правительства Российской Федерации. אורכב מ-המקור ב-2012-07-13. נבדק ב-2012-04-12.
↑  "Презентация Российской любительской хоккейной лиги". Пресс-служба Минспорттуризма России. 2012-04-13. אורכב מ-המקור ב-2012-09-19. נבדק ב-2012-04-12.
↑  Илья Соболев (2012-11-29). "Хоккей Игры после полуночи". Российская газета.
↑  "Клуб Макарова | Ночная Хоккейная Лига (НХЛ)". nhliga.org. נבדק ב-2019-11-08.
המינהל הראשי ללוחמה בשחיתות ובפשע המאורגן (בלארוס)

המינהל הראשי ללוחמה בשחיתות ובפשע המאורגן של משרד הפנים הבלארוסי, הידוע בראשי התיבות GUBOPiK (רוסית: Главное управление по борьбе с организованной преступностью и коррупцией МВД Республики Беларусь (ГУБОПиК), בלארוסית: Галоўнае ўпраўленне па барацьбе з арганізаванай злачыннасцю і карупцыяй МУС Рэспублікі Беларусь (ГУБАЗіК), GUBAZiK, HUBAZiK) הוא מנגנון ביטחון פנים משטרתי הפועל כגוף למלחמה בפשיעה מאורגנת ובשחיתות אך בפועל משמש את משטרו של אלכסנדר לוקשנקו כמכשיר לדיכוי פוליטי, אלימות ועינויים כנגד יריביו הפוליטיים.[דרוש מקור]
היסטוריה

GUBOPiK נוצרה כיחידה של משרד הפנים ב-1991 ואורגנה מחדש ב-2003. כונתה על ידי התקשורת כ"אחד הגופים העיקריים האחראים על רדיפה פוליטית" בבלארוס. היסטורית, היא הייתה ידועה בלחץ על קבוצות ימין ושמאל לא רשמיות וביחס אכזרי לעצורים.
בשנים 2020 ו-2021, במהלך ההפגנות ההמוניות שלאחר הבחירות שנויות במחלוקת לנשיאות, GUBOPiK, כולל מפקדה מיקלאי קרפיאנקו באופן אישי, הייתה מעורבת בהטרדה, רדיפה ועינויים של פעילי זכויות אדם ומפגינים נגד משטרו של אלכסנדר לוקשנקו.
בשנים 2020 ו-2021, היחידה ביצעה פשיטות על בתים ומשרדים של פעילים פוליטיים, פעילי זכויות אדם ועיתונאים. ב-7 בספטמבר 2020, GUBOPiK חטפה את הפוליטיקאית מריה קלסניקבה. ב-9 בספטמבר 2020, על פי הדיווחים, GUBOPiK פשטה על משרדו של המועמד לנשיאות ויקטור באבריקה.
במחצית השנייה של 2020, קצין GUBOPiK סטניסלב לופונוסוב צידד באופוזיציה, העביר כמות גדולה של מידע פנימי לתנועה לבחירות חופשיות ועזב את בלארוס. במאי 2021, GUBOPiK אישרה רשמית כי אנשיה היו מעורבים במעצרו של הבלוגר רומן פרוטסביץ' לאחר נחיתה כפויה של טיסת 4978 של Ryanair במינסק בעקבות איום מזויף על פצצה במטוס.
ביולי 2021, ועדת הלסינקי הבלארוסית, מרכז זכויות האדם של ויאסנה, איגוד העיתונאים הבלארוסי וכמה ארגונים נוספים קראו לחקור את עינויים לכאורה של לפחות שמונה אסירים פוליטיים על ידי GUBOPiK. בנוסף, בפברואר 2022 עצרו אנשי היחידה את מארק ברנשטיין, שיצר את הערך בשפה הרוסית העוסק בפלישה הרוסית לאוקראינה בויקיפדיה הרוסית. ברנשטיין נחשב לאחד מ-50 עורכי התוכן הבכירים ביותר בה.
מותו של אקטאון

| --- | --- |

 מידע כללי
 צייר:  טיציאן
 תאריך יצירה:  1559 לערך - 1575
 טכניקה וחומרים:  שמן על בד
 ממדים בס"מ
 רוחב:  197.8 ס״מ 
 גובה:  178.8 ס״מ 
 נתונים על היצירה
 זרם אמנותי:  האסכולה הוונציאנית 
 מספר יצירה:  NG6420 (הגלריה הלאומית) 
 מיקום:  הגלריה הלאומית, לונדון
 
מותו של אקטאון הוא ציור שמן של הצייר האיטלקי מתקופת הרנסאנס טיציאן, שצוירה בין השנים 1559–1575.
היצירה מתארת את מותו של אקטאון, המתואר בספר השלישי מתוך יצירתו של אובידיוס "מטמורפוזות".
היצירה מוזכרת כאחת משתי יצירות במכתבו של האמן למזמין היצירות - המלך פיליפה השני מיוני 1559. במכתב מציין טיציאן כי החל לעבוד על היצירות. במאה ה-18 הפכה היצירה לחלק מאוסף אורליאן.
בשנת 1971 החל קמפיין ציבורי בבריטניה לרכוש את היצירה, וכן את היצירה דיאנה ואקטאון, אף היא מעשה ידי טיציאן. בסיום הקמפיין הושג הסכום הנדרש ושתי היצירות נרכשו עבור הגלריה הלאומית שבלונדון.
ליינקופל

| ליינקופל |
| --- | --- |

תקופה
קרטיקון תחתון, 136.4 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: דיפלודוקיים
סוג:: ליינקופל
מינים
 Leinkupal laticauda
שם מדעי
 Leinkupal ‏פבלו גלינה, 2014

ליינקופל (שם מדעי: Leinkupal; משמעות השם: "משפחה נעלמת") הוא סוג של דינוזאור זאורופוד, שחי בקרטיקון התחתון באזור שכיום מוכר כצפון חבל הארץ פטגוניה שבארגנטינה. נכון להיום, הסוג מכיל רק מין אחד, Leinkupal laticauda.
גילוי ותיאור

בשנת 2014, המין L. laticauda תואר על ידי הפלאונטולוגים פבלו גלינה, סבסטיאן אפסטגויה, אלחנדרו הלוזה וחואן קנאל על סמך סדרה של מאובנים שהתגלו במשלחות חפירה שנערכו ב-2010 וב-2012. השם ליינקופל בא מהלחם של המילים הדרום אמריקאיות העתיקות "lein", שפירושה להיעלם, ו-"kupal", שפירושה משפחה. שם המין, "laticauda", בא מהלחם של המילים הלטיניות "latus", שפירושה רחב, ו-"cauda", שפירושה זנב.
המאובנים שעל פיהם תוארו הסוג והמין לראשונה היו סדרה של חוליות זנב ואמצע עמוד השדרה, שקיבלו את השמות "MMCH-Pv 63-1" עד "MMCH-Pv 63-8" (פרט "MMCH-Pv 63-1" משמש כהולוטייפ של המין בעוד השבעה הנוספים משמשים כפראטייפים).
מבנה גוף

הסוג ליינקופל הוא זאורופוד ששייך למשפחת הדיפלודוקיים, ובדומה לשאר חברי המשפחה הוא היה חיה צמחונית שהלכה על ארבע רגליים בעלת צוואר ארוך וזנב ארוך שהסתיים במעיין "שוט". הליינקופל היה קטן בהשוואה לדיפלודוקיים מוכרים יותר, כאשר אורכו הגיע בין 9 ל-10 מטר וגבהו בירכיים היה בין 1.7 ל-2 מטר.
פלאואקולוגיה

מאובנים של הסוג ליינקופל נמצאו בתצורת "בחדה קולוראדה", אזור שכיום הפך לצפון פטגוניה. ניתוח הרכב התצורה מצביע על כך שגילה הוא בין 140 ל-134 מיליון שנה לפנה"ס, ושהיו בה מישורים שהכילו נהרות שהתפצלו להרבה נחלים קטנים וקרובים (בדומה לדלתות בנות ימינו). בתור חבר למשפחת הדיפלודוקיים, הליינקופל ניזון מצמחים חשופי זרע גבוהים. הליינקופל חלק את סביבתו עם הדיקראוזאור בחדזאורוס, ועם דינוזאורים תרופודים שונים (אף על פי שעוד לא הוגדר סוג רשמי מהתצורה, נמצאו בה שרידים ששייכים ככל הנראה לאבליזאוריים ולדיינוניכוזאורים).
המינהל הראשי לענייני ספרות והוצאות לאור

| --- | --- |

 מידע כללי
 מדינה:  ברית המועצות 
 תאריך הקמה:  1922 
 
המינהל הראשי לענייני ספרות והוצאות לאור (ברוסית: Гла́вное управле́ние по дела́м литерату́ры и изда́тельств; בקיצור: Главлит) היה גוף ממשלתי בברית המועצות, שעסק בצנזורה ובהגנה על סודות מדינה באמצעי התקשורת. הגוף התקיים בשנים 1922–1991.
הגוף הוקם במטרה לאחד את כל סוגי הצנזורה של יצירות מודפסות. כך, המינהל גיבש את העקרונות הכלליים שעליהם הייתה אמורה לחול איסור על פרסום או הפצה של יצירות בעלות תעמולה נגד המשטר הסובייטי, לאסור חשיפת הסודות הצבאיים, למנוע הפצת חומר שעלול לעורר את דעת הקהל על ידי דיווח על מידע כוזב, הסתה לקנאות לאומנית ודתית, מניעת הפצת חומר בעל אופי פורנוגרפי.
בהמשך הורחבו משמעותית עקרונות הצנזורה והובדלו בתחומים שונים.
בשנת 1991, הארגון פורק לגמרי.
ב־2024, הוקם ברוסיה גוף מקביל בעל תפקידים דומים לגוף ההיסטורי בשם ״מרכז המומחים להערכת ספרים״ (Экспертный Центр по Оценке Книг на Соответствие Законам, בקיצור ЭЦОКСЗ), שאסר בין השאר על הפצת ספרים על קהילת הלהט"ב.
ראו גם

סאמיזדאט
ועדת הצנזורה
רוסקומנדזור
המינהל הראשי לענייני דפוס
הערות שוליים

↑  Дмитрий Игнатьев, В России создан экспертный центр для проверки книг на соответствие законам, ‏23/04/2024
הר החלל

| --- | --- |
הר החלל בממלכת הקסם בדיסניוורלד
הר החלל בממלכת הקסם בדיסניוורלד
 מידע כללי
 סוג:  מתקן שעשועים 
 מדינה:  צרפת 
 קואורדינטות:  28°25′09″N 81°34′38″W﻿ / ﻿28.419167°N 81.577222°W﻿ / 28.419167; -81.577222
 he
 
הר החלל (Space Mountain) הוא מתקן שעשועים מסוג רכבת הרים מקורה, שנמצא בחמישה מפארקי השעשועים של חברת וולט דיסני.
העובדה שהמתקן בנוי בתוך מבנה סגור מאפשרת לקבוע את רמות התאורה השונות של הרכבת, ולמעשה מאפשרת הסתרת המסילה מהצופה. בעת הקמתה הייתה זו רכבת ההרים היקרה ביותר שנבנתה אי פעם.
רכבת ההרים נפתחה בממלכת הקסם בשנת 1975, בדיסנילנד בשנת 1977, בדיסנילנד שבטוקיו בשנת 1983 ובדיסנילנד שבפריז בשנת 1995. הר החלל בדיסנילנד שבהונג קונג ניפתח בשנת 2005.
ממלכת הקסם

הר החלל בממלכת הקסם היה הר החלל הראשון שנבנה מכל פארקי דיסני. בעת בנייתו היה המתקן רכבת ההרים הראשונה בעולם שהופעלה לחלוטין על ידי מחשב. בעת תכנון המתקן הייתה כוונה כי חלק מהנסיעה תהיה מחוץ למבנה, אולם בדיקות שנערכו העלו כי מזג האוויר ההפכפך של פלורידה יפריע להפעלתו, ועל כן הוחלט כי כל המסלול יהיה פנימי. הייחוד של המתקן, באותה עת, היה בכך שבמבנה שני מסלולים מקבילים כמעט זהים המאפשרים הכפלת מספר המבקרים במתקן.
ממלכת הקסם > נתוני המתקן

פתיחה: 15 בינואר 1975
מתכנן: WED מיזמים
גובה הבניין: 56 מטרים
קוטר הבניין: 91.4 מטרים
גובה המסלול: 27.4 מטרים
הירידה התלולה ביותר: 39 מעלות
אורך המסלול:
מסלול א: 971 מטרים
מסלול ב: 974 מטרים
מהירות מקסימלית: 46 קמ"ש
משך הנסיעה במתקן: 2:30
סוג המתקן: רכבת הרים
מממן: אין
מממנים בעבר:
RCA‏ (1975-1985)
פדקס (1996-2004)
הר החלל בדיסנילנד

לאחר הצלחת הר החלל בממלכת הקסם שבדיסניוורלד הוחלט על בניית המתקן גם בדיסנילנד שבקליפורניה. התוכניות המקוריות להר החלל הוכנו על ידי וולט דיסני עבור דיסנילנד, אולם ביצוען החל 10 שנים לאחר מותו. הוספת מערכת פסקול לטילים בשנת 1996 הוביל לסדקים במתקן בשל המשקל העודף של המערכת, ועל כן הוחלט על שיפוץ יסודי במתקן שהחל בשנת 2003 והסתיים בשנת 2005.
הר החלל בדיסנילנד > הר החלל 1996 - 2005

הנסיעה בהר החלל לוותה בפסקול הכולל את ה"אקווריום" מתוך קרנבל החיות של קאמי סן-סנס.
הנסיעה כללה בנוסף עיבוד רוק של היצירה, שהושמעה במהלך הירידות החדות של רכבת ההרים שעבר בין "לוויינים" וכוכבים שונים.
הר החלל בדיסנילנד > הר החלל מאז שנת 2005

ב-15 ביולי 2005, יומיים לפני תחילת חגיגות יום השנה ה-50 להקמת הפארק, נפתח הר החלל לאחר שנסגר לשיפוצים בשנת 2003. המתקן המשופץ כולל טילים חדשים, מבנה חדש לתור המבקרים וכן סיפור עלילה חדש. מסלול רכבת ההרים שונה לחלוטין, ולצורך שינוי זה נחפרו היסודות - והרצפה כעת 10 מטרים נמוכה יותר.
סיפור העלילה של המתקן מתרחש ב"תחנת החלל 77" (מספר המתייחס לשנה בה הוקם המתקן), כאשר המבקרים נכנסים ל"טיל" שלהם ונשלחים דרך שורה של מנהרות למנהרת השיגור - שם מסכי וידאו יוצרים אשליה אופטית לפיה הטיל מסתובב סביב עצמו, לאחר מכן "נורה" הטיל לחלל כאשר על קירות המבנה מוקרנת תמונה של גלקסיה, והטיל חולף ליד כוכבים שונים. הנסיעה כוללת מספר רב של פניות חדות, נפילות ולולאה אחת.
הר החלל בדיסנילנד > "הר הרוק"

במסגרת השיפוץ שנערך בהר החלל, המתקן שונה כך שבשעות הלילה מבוצע במתקן פסקול אחר - המחליף את הפסקול הרגוע יותר של שעות היום. פסקול זה נקרא: "הר הרוק" - Rock It Mountain.
הר החלל בדיסנילנד > נתוני המתקן

פתיחה: 27 במאי 1977
סגירה: 9 באפריל 2003
פתיחה מחודשת: 15 ביולי 2005
מתכנן: וולט דיסני אמג'ינירינג, וקומה
מספר הטילים: 12
היקף המבנה: 61 מטרים
הנפילה הגדולה ביותר: 4.6 מטרים
גובה המבנה: 36 מטרים
אורך המסלול: 1,052 מטרים
נפח המבנה: 51,000 מטרים מעוקבים
מהירות מקסימלית: 49 קמ"ש
משך הנסיעה במתקן: 2:45
סוג המתקן: רכבת הרים
הפסקול הנוכחי: "הר החלל", מלחין:, מייקל ג'אקינו (2005-היום)
הפסקול בעבר: קאמי סן-סנס קרנבל החיות (1996–2003)
הר החלל בדיסנילנד טוקיו

הר החלל בדיסנילנד שבטוקיו זהה להר החלל שהיה בדיסנילנד לפני השיפוץ שנערך במתקן שבדיסנילנד.
הר החלל בדיסנילנד טוקיו > נתוני המתקן

פתיחה: 13 באפריל 1983
מתכננים: וולט דיסני אימג'ינירינג
מספר כלי רכב (טילים): 12
קוטר הבניין: 61 מטרים
הנפילה הגדולה ביותר: 4.6 מטרים
גובה הבניין: 22.8 מטרים
אורך המסלול: 1,052 מטרים
נפח הבניין: 51,000 מטרים מעוקבים
מהירות מקסימלית: 48 קמ"ש
משך הנסיעה במתקן: 2:45
סוגן המתקן: רכבת הרים
מממן: קוקה-קולה יפן בע"מ
הר החלל בדיסנילנד פריז

ב-1 ביוני 1995 נפתחה ביורודיסני "ארץ הגילויים" - פרשנות מודרנית של ארץ המחר המסורתית, ובה גם הר החלל, שנקרא: "הר החלל: משימה 2", בהתאמה לתמה של הארץ - מבט על איך ראו במאה ה-19, ובעיקר בכתבי ז'ול ורן, את העתיד.
בתוכניות המקוריות של ההר הוא נקרא "הר הגילויים", והיו אמורים להיות בו מתקנים אחדים המבוססים על ספרים שונים של ז'ול ורן - ובהם מסע מהארץ על הירח, ומסע אל לב כדור הארץ. במבנה היו אמורות להיות גם מסעדות וחנויות. בשל אילוצי תקציב הוחלט לצמצם את התוכניות ולבנות במקומן את "הר החלל".
הר החלל שנבנה הוא המפואר מבין הרי החלל, ובעל הפרטים הרבים ביותר בעיצובו. המתקן כולל פסקול חדש שנכתב על ידי מייקל ג'אקינו, והמנוגן גם בהר החלל בהונג קונג ובהר החלל בקליפורניה.
הר החלל בדיסנילנד פריז > נתוני המתקן

פתיחה: 1 ביוני 1995
סגירה לצורך שיפוצים: 11 בינואר 2005
פתיחה מחודשת: 9 באפריל 2005
מתכנן: וולט דיסני אימג'ינירינג, וקומה
מספר טילים: 5
טילים בכל רכבת: 6
נוסעים בכל רכבת: 24 (4 לטיל)
היקף הבניין: 61 מטרים
גובה המתקן: 31 מטרים
אורך המסלול: 1000 מטרים
מהירות מקסימלית: 70 קמ"ש
משך הנסיעה במתקן: 2:27
סוג המתקן: רכבת הרים
פסקול נוכחי: המשימה 2, מלחין: מייקל ג'אקינו (2005-ימינו)
פסקול קודם: De la Terre à la Lune (מהארץ אל הירח), מלחין: סטיב ברמסון (1995–2005)
הר החלל בדיסנילנד הונג קונג

מתקן הר החלל בדיסנילנד שבהונג קונג זהה במתכונתו ובצורתו למתקן המחודש שבדיסנילנד בקליפורניה.
הר החלל בדיסנילנד הונג קונג > נתוני המתקן

פתיחה: 12 בספטמבר 2005
מתכנן: וולט דיסני אימג'ינירינג, וקומה
סוג המתקן: רכבת הרים
פסקול: הר החלל - מלחין: מייקל ג'אקינו
פסקול

הפסקול של הנסיעה במתקן בפלורידה הוא למעשה "אקווריום" מקרנבל החיות של קאמי סן-סנס. בשאר המתקנים הפסקול הוא פסקול חדש שנכתב על ידי מייקל ג'אקינו ונקרא "הר החלל".
מבט על הר החלל מעץ משפחת רובינזון השווייצרית.
הר החלל בממלכת הקסם.
הר החלל בדיסנילנד
1995 - פוסטר - הר החלל: De la Terre à la Lune
2005 - פוסטר- הר החלל: משימה 2
הר החלל בדיסנילנד הונג קונג.
ליין פלאק

| --- | --- |

פלאק ב-2008
 לידה:  18 במאי 1969 ראפיד סיטי, ארצות הברית 
 פטירה:  19 ביולי 2021 (בגיל 52) לאס וגאס, ארצות הברית 
 מידע כללי
 מדינה:  ארצות הברית 
 ספורט
 ענף ספורט:  פוקר 
 כניסה להיכל התהילה:  היכל התהילה של הפוקר (2022)
 הישגים
 שיאים אישיים:  6 צמידי אליפות העולם בפוקר זכייה בסבב הפוקר העולמי
 
ליין פלאק (באנגלית: Layne Flack;‏ 18 במאי 1969 – 19 ביולי 2021) היה שחקן פוקר אמריקאי אשר זכה בשישה צמידי אליפות העולם בפוקר ופעם אחת בסבב הפוקר העולמי ונבחר להיכל התהילה של הפוקר ב-2022.
ביוגרפיה

פלאק החל לשחק פוקר בזמן שעבד בבית קזינו בצעירותו. הוא נהג ללכת לשחק בבתי קזינו אחרים במקביל לעבודתו, עד שהתפטר כדי לשחק פוקר באופן מקצועי. הוא היה תלמיד של ג'וני צ'אן וטד פורסט אשר עזרו לו עם המשחק.
כינויו היה "Back to Back Flack", לאחר שזכה בשני טורנירי Legends of Poker באוגוסט 1999. כינוי זה השתרש אף יותר לאחר שזכה בשני צמידי אליפות העולם בפוקר ב-2002 ושוב ב-2003.
בפעם הראשונה שפלאק נכנס לכסף בטורניר אליפות העולם בפוקר, הוא סיים במקום השני לאחר שהפסיד לג'ף רוס ב-1998. שנה לאחר מכן זכה בצמיד אליפות העולם בפוקר הראשון שלו. בסך הכל פלאק זכה בשישה צמידים, כולם בטקסס הולדם ואומהה הולדם.
פלאק נפטר ב-19 ביולי 2021. ב-2022 נבחר להיכל התהילה של הפוקר.
במהלך הקריירה פלאק זכה בסך של כ-5.1 מיליון דולר מטורנירי פוקר, כשמתוכם כ-2.9 מיליון דולר בסבב אליפות העולם.
ביוגרפיה > צמידי אליפות העולם בפוקר

| שנה | טורניר | פרס |
| --- | --- | --- |
| 1999 | $3,000 Pot Limit Hold-Em | $224,400 |
| 2002 | $2,000 No Limit Hold-Em | $303,880 |
| 2002 | $1,500 No Limit Hold-Em | $268,020 |
| 2003 | $2,500 Omaha Hi-Lo Split | $119,260 |
| 2003 | $1,500 Limit Hold-Em Shootout | $120,000 |
| 2008 | $1,500 Pot Limit Omaha w/Rebuys | $577,725 |
הערות שוליים

1 2 3  Chad Holloway,‏ Six-Time WSOP Bracelet Winner Layne "Back-to-Back" Flack Passes Away at 52, באתר PokerNews,‏ 19 ביולי 2021 (באנגלית)
↑  Layne Flack Officially Named The 2022 World Series of Poker Hall of Fame Inductee, באתר אליפות העולם בפוקר, ‏10 ביולי 2022 (באנגלית)
מותו של יקינתון

| --- | --- |

 מידע כללי
 צייר:  ז'אן ברוק
 תאריך יצירה:  1801
 טכניקה וחומרים:  שמן על בד
 ממדים בס"מ
 רוחב:  120 ס״מ 
 גובה:  175 ס״מ 
 נתונים על היצירה
 זרם אמנותי:  נאו-קלאסיציזם 
 מספר יצירה:  899.3.1 (Musée Sainte-Croix) 
 מיקום:  המוזיאון לאומנות יפה, פואטייה, צרפת
 
מותו של יקינתון (בצרפתית: La Mort de Hyacinthe) הוא שמו של ציור שמן על בד מאת הצייר הצרפתי ז'אן ברוק. הציור, המתאר את גסיסתו של יקינתון בזרועות מאהבו, האל היווני אפולו, הוא הציור המפורסם ביותר של ז'אן ברוק.
הציור מתאר את הסיפור המיתולוגי היווני על מותו של יקינתון. לפי אגדה זו, יקינתון ואפולו שיחקו בזריקת דיסקוס, וכדי להרשים את יקינתון, אפולו זרק בכל כוחו את הדיסקוס, שפגע בטעות ביקינתון. יקינתון נפצע קשה, ובסופו של דבר מת. על פי גרסה אחרת, זפירוס, אל הרוח המערבית, שהיה מאוהב ביקינתון וקינא בשל כך באפולו, יצר משב רוח שהטה את הדיסקוס ממסלולו וגרם לו לפגוע ביקינתון ולהרגו. ניתן לראות בציור את הדיסקוס מונח על האדמה, בעוד יקינתון גוסס בזרועות אפולו.
הציור הוצג בתערוכה בסלון הפריזאי (אנ') בשנת 1801. הציור נמכר לברון אוראס דמרסה, ובשנת 1899 נתרם על ידי אלמנתו למוזיאון של פואטייה שבחבל הארץ פואטו-שראנט שבצרפת. מאז, הציור הוצג במספר תערוכות בעולם:
1974, בתערוכה "מדוויד לדלקרואה, ציור צרפתי מ-1774 ועד 1830", פריז, דטרויט וניו יורק.
1975, בתערוכה "החיפוש אחר תמימות", גלריית האמנות באוניברסיטת מרילנד.
1989, בתערוכה "מותו של ברה", אביניון, מוזיאון קאלבה.
1997, בתערוכה "להתראות לברלין", במוזיאון הגייז בברלין.
2002, בתערוכה "הולדת הרגש, יסודות הרומנטיקה", פריז, ב- Cité de la musique ("קריית המוזיקה").
2006, בתערוכה "אמנים אמריקאים בלובר", פריז, מוזיאון הלובר.
ראו גם

פדרסטיה
הומוסקסואליות ביוון העתיקה
מיתולוגיה יוונית
הנשף (מחזמר)

| --- | --- |

תכניית המחזמר בברודוויי
 בימוי:  קייסי ניקולאו
 מילות השירים:  צ'אד בגיולין
 ליברטיסט:  בוב מרטין צ'אד בגיולין
 מוזיקה:  מתיו סקלאר
 מדינה:  ארצות הברית ארצות הברית
 סוגה:  מחזמר
 הצגת בכורה:  2016
 מספר מערכות:  2
 שפה:  אנגלית
 פרסים:  פרס דרמה דסק למחזמר הטוב ביותר
 theprommusical.com
הנשף הוא מחזמר עם מוזיקה מאת מתיו סקלאר, מילים מאת צ'אד בגיולין, וספר מאת בוב מרטין ובגיולין, המבוסס על קונספט מקורי מאת ג'ק וירטל. המחזמר מגולל את סיפורם של ארבעה שחקני ברודוויי המקוננים על ימי התהילה שלהם, כאשר הם נוסעים לעיירה השמרנית אדג'ווטר שבאינדיאנה כדי לעזור לתלמידה לסבית שנאסר עליה לקחת את חברתה לנשף בתיכון.
המחזמר זכה לבכורה עולמית בתיאטרון אליאנס באטלנטה, ג'ורג'יה בשנת 2016 והוצג בבכורה בברודוויי בתיאטרון לונגאקר באוקטובר 2018.
המחזמר עובד לסרט על ידי נטפליקס, בהפקתו ובבימויו של ריאן מרפי, ויצא לאקרנים בדצמבר 2020.
הפקות > אטלנטה (2016)

המחזמר הופק לראשונה בתיאטרון אליאנס באטלנטה בין התאריכים 18 באוגוסט עד 25 בספטמבר 2016. בבימוי וכוריאוגרפיה של קייסי ניקולאו, עיצוב תפאורה של סקוט פאסק, תלבושות של אן רוט ומתיו פכטמן, תאורה של קנת פוזנר וסאונד מאת פיטר הילנסקי.
הפקות > ברודוויי (2018)

המחזמר עלה להרצה בברודוויי בתיאטרון לונגאקר ב-23 באוקטובר 2018, ונפתח רשמית ב-15 בנובמבר 2018. ההפקה נסגרה ב-11 באוגוסט 2019, לאחר ריצה בת 23 תצוגות מקדימות ו-309 הופעות קבועות. ההפקה עלתה 13.5 מיליון דולר ולא החזירה את השקעתה.
הפקות > סיבוב הופעות לאומי (2021)

סיבוב הופעות לאומי (בארצות הברית) צפוי להתחיל בפברואר 2021 בפרובידנס, רוד איילנד.
עלילה > מערכה ראשונה

המחזמר נפתח בברודוויי, שם המחזמר הבדיוני "אלינור!: סיפורה של אלינור רוזוולט" חוגג את ערב פתיחתו עם חברי הקאסט הראשיים די-די אלן ובארי גליקמן ("חיים משתנים"). המחזמר מקבל ביקורות נוקבות מההניו יורק טיימס בטענה שדי-די ובארי אינם מבינים את דמויותיהם מאחר שהם מרוכזים בעצמם יתר על המידה, וכתוצאה מכך המופע נסגר בערב הבכורה. כדי לשפר את תדמיתם, השחקנים מחליטים לתרום לזולת. הם מתאחדים עם שני שחקנים אחרים – טרנט אוליבר, בוגר בית הספר ג'וליארד חסר מזל שזה עתה לוהק לסיבוב ההופעות של המחזמר "גודספל", ואנג'י דיקינסון, נערת מקהלה שזה עתה עזבה את עבודתה מזה 20 שנה במחזמר "שיקגו" לאחר שהמפיקים מעולם לא נתנו לה להתקדם לתפקיד רוקסי הארט. לאחר חיפוש בטוויטר, הם מוצאים את אמה, נערה מאינדיאנה שהנשף שלה בוטל על ידי התאחדות ההורים והמורים משום שרצתה להביא את בת זוגה לנשף. כשהם רואים את ההזדמנות, השחקנים מחליטים לנסוע לאינדיאנה כדי לעזור ("שינוי חיים (חזרה)").
בינתיים באינדיאנה, אמה מתמודדת עם בריונות קשה, אך היא מזכירה לעצמה לנשום ושלא כולם כל כך אכזריים ("פשוט לנשום"). מר הוקינס, מנהל בית הספר ובעל בריתה של אמה, מודיע לה כי שוחח עם פרקליט המדינה וכי הוא מאמין שיש להם סיכוי להחזיר את הנשף. בית הספר מקיים פגישה עם ארגון המורים וההורים כדי לדון בקיום הנשף. כאשר אמה ומר הוקינס מתחילים להתקדם, די די, בארי, אנג'י וטרנט מתכנסים עם שלטי מחאה לתמיכה באמה. די די מזכירה לכולם איזה אדם טוב היא עושה על זה תוך שהיא טוענת שלא מדובר עליה, ומשפילה את אמה ("זה לא עליי"). לאחר הפגישה מתגלה כי הילדה שאמה רוצה לקחת לנשף היא אליסה, סטודנטית פופולרית אך בארון ובתו של ראש ארגון המורים וההורים. השתיים מתווכחות כשאליסה מאשימה את אמה בכל הפרסום סביב הנשף אבל אמה מרגיעה אותה שגם היא לא רוצה את זה ושהיא רק רוצה להיות איתה ("לרקוד איתך"). השחקנים מנסים לקיים עצרת מחאה עבור אמה, אך הם יכולים רק להזמין את מופע המחצית בעצרת משאיות ענק. הם מופיעים לצד צוות השחקנים של גודספל ("שיר הקבלה"). ההופעה לא מצליחה.
מאוחר יותר נודע כי פרקליט המדינה קבע כי על בית הספר לערוך נשף. אמה מודה לשחקנים, ומר הוקינס ודי די הולכים לחגוג במסעדה אפלביז. עם חזרת הנשף, התלמידים מתחילים להזמין זה את זה לנשף. אמה מזמינה רשמית את אליסה לנשף החדש והיא מסכימה, ומבטיחה לצאת להיות איתה ("את הופעת"). באפלביז, מר הוקינס, מעריץ ענק של די די, אומר לה עד כמה היא נותנת לו השראה ("We Look to You"). בארי עוזר לאמה להתכונן לנשף וחושף שגם לו לא הייתה אפשרות ללכת לנשף. בינתיים, ברחבי העיר, נערים אחרים מתכוננים גם לנשף ("הלילה שייך לך"). כשאמה ממתינה מחוץ לחדר הכושר, היא מבקשת מבארי להכניס אותה מכיוון שהיא עצבנית. כשהם נכנסים הם מבינים שחדר הכושר ריק. מר הוקינס, שנמצא בפנים מנסה נואשות לפתור את הנושא, מגלה כי ארגון המורים וההורים העלה נשף אחר בקצה העיר והנשף הזה רק בשביל אמה, כנדרש על ידי פרקליט המדינה. די די נבהלת כי הנשף המזויף עלול לייצר פרסום רע עבורה, מה שמכעיס את מר הוקינס כשהוא לומד על כוונותיה האמיתיות של די די. אמה מתקשרת לאליסה שאומרת לה שהיא לא ידעה על הנשף השני. אמה מבקשת ממנה לבוא להיות איתה אבל היא מסרבת לצאת. אמה יוצאת הרוסה מחדר הכושר ומבקשת מכל השחקנים ללכת הביתה.
עלילה > מערכה שנייה

בעקבות הנשף המזויף, התקשורת גועשת סביב האירוע. השחקנים מעודדים את אמה לעלות מדרגה ולהפוך לפנים של הסיפור, אבל היא מפחדת מדי. אנג'י מעודדת אותה בכך שהיא מלמדת אותה על זאז, ומשתפת אותה בסיפור על בוב פוסי וההפקה המקורית של שיקגו ("זאז"). די די חוזרת לדבר עם מר הוקינס, שמתלונן על היותה מרוכזת כל כך בעצמה. היא מבצעת את השיר האהוב עליו כדי להשלים א איתו ונשבעת להתחיל לחשוב על אחרים ("הגברת משתפרת"). טרנט מחליט שהוא עשוי לשנות את דעתם של בני הנוער בעיירה, מכיוון שגם שהוא גדל בעיר קטנה. הוא מתעמת עם מספר תלמידים על האופן בו הם ומשפחותיהם מפרים את דברי התנ"ך מדי יום וכמה שהם צבועים. הוא מעודד אותם לפעול על פי "ואהבת לרעך כמוך" מעל הכל ("אהוב את שכנך").
אליסה נפגשת עם אמה כדי להתנצל, ומספרת לה על כל הלחץ שאמא שלה מפעילה עליה להיות מושלמת וכיצד היא מאשימה את אליסה בכך שאביה עוזב אותן. אמה אינה מסוגלת לקבל את התנצלותה והן נפרדות ("אליסה גרין"). השחקנים מזמינים את אמה להופיע בטלוויזיה, אך היא דוחה אותם ואומרת להם שיש לה תוכנית משלה לשלוט בנרטיב ולשנות את דעת האוכלוסייה. אמה משוכנעת שהתכנית שלה תעבוד ושהם יוכלו לקיים נשף לכולם. אמה מבקשת מבארי להיות הדייט שלה כדי שהוא סוף סוף יוכל להגשים את חלומו. בארי, מאושר, מסכים כשהוא מספר על החמצת הנשף שלו ("בארי הולך לנשף"). אמה מעלה סרטון שלה שרה עם הגיטרה שלה על מאבקיה וכמיהתה לקבלה, ועל איך למרות זאת היא גאה במי שהיא ולא תסתתר. היא נותנת השראה לחברים אחרים בקהילת הלהט"ב באזור וברחבי הארץ לתמוך בה ולספר כיצד זה עזר להם ("לב סורר"). הסרטון הופך לוויראלי, מעורר השראה לשחקנים לתכנן נשף לאמה ולכל הנוער הלהט"בי ברחבי המדינה. השחקנים רוצים שלאמה סוף סוף יהיה נשף אבל לבית הספר אין תקציב בשביל זה.
כל השחקנים תורמים, כולל די די, שמוסרת את כרטיס האמריקן אקספרס השחור שלה. ארגון המורים וההורים זועם על האפשרות לנשף חדש אך התלמידים מביעים את תמיכתם בנשף לכולם, הודות למאמציו של טרנט לשנות את דעתם. התלמידים מציעים לטרנט להישאר באינדיאנה ולהיות המורה שלהם לדרמה. אליסה יוצאת בפני אמא שלה מול בית הספר ומתוודה על אהבתה לאמה. גברת גרין נרתעת לקבל את אליסה כמו שהיא, אבל בארי נכנס ואומר שאם היא לא תקבל את אליסה, היא תאבד אותה. היא הרוסה אך מתחילה להיות פתוחה יותר ומסכימה להקשיב לבתה. ארגון המורים וההורים נסוג מהתנגדותו, ומתכונן במהירות לנשף חדש, בעוד שדי די ובארי שואלים מהי "הצלחה". בית הספר מעלה את הנשף במתכונתו החדשה וזוגות להט"בים מהאזור משתתפים, יחד עם הזוגות הסטרייטים של תיכון ג'יימס מדיסון. אמה ואליסה סוף סוף מקבלות את הריקוד שלהן וחולקות נשיקה ("הגיע הזמן לרקוד").
שירים

| 0 | 1 | 2 | 3 |
| --- | --- | --- | --- |
|  |  מערכה ראשונה  "Changing Lives" - Dee Dee, Barry, Ensemble  "Changing Lives" (Reprise) - Dee Dee, Barry, Angie, Trent  "Just Breathe" - Emma  "It's Not About Me" - Dee Dee, Barry, Angie, Trent, Ensemble  "Dance with You" - Emma, Alyssa  "The Acceptance Song" - Trent, Dee Dee, Barry, Angie, Ensemble  "You Happened" - Emma, Alyssa, Ensemble  "We Look to You" - Mr. Hawkins  "Tonight Belongs to You" - Barry, Emma, Mrs. Greene, Ensemble  |   |  מערכה שנייה  Entr'acte - Orchestra  "Zazz" - Angie, Emma  "The Lady's Improving" - Dee Dee  "Love Thy Neighbor" - Trent, Ensemble  "Alyssa Greene" - Alyssa  "Barry Is Going to Prom" - Barry  "Unruly Heart" - Emma, Ensemble  "It's Time to Dance" - Emma, Alyssa, Company |
שירים > הקלטה

האלבום המקורי של ההפקה בברודוויי של "הנשף" הופץ דיגיטלית ב-14 בדצמבר 2018. האלבום הפיזי יצא ב-11 בינואר 2019.